CELEX: 32021D0258
Language: mt
Date: 2021-02-18 00:00:00
Title: Deċiżjoni tal-Kunsill (PESK) 2021/258 tat-18 ta’ Frar 2021 li temenda d-Deċiżjoni 2011/101/PESK dwar miżuri restrittivi fid-dawl tas-sitwazzjoni fiż-Żimbabwe

19.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 58/51
               
            
         DEĊIŻJONI TAL-KUNSILL (PESK) 2021/258
         tat-18 ta’ Frar 2021
         li temenda d-Deċiżjoni 2011/101/PESK dwar miżuri restrittivi fid-dawl tas-sitwazzjoni fiż-Żimbabwe
         IL-KUNSILL TAL-UNJONI EWROPEA,
         Wara li kkunsidra t-Trattat tal-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-15 ta’ Frar 2011, il-Kunsill adotta d-Deċiżjoni 2011/101/PESK (1) dwar miżuri restrittivi fid-dawl tas-sitwazzjoni fiż-Żimbabwe.
                  
               
                     (2)
                  
                  
                     Il-Kunsill wettaq rieżami tad-Deċiżjoni 2011/101/PESK, fejn qies is-sitwazzjoni politika fiż-Żimbabwe.
                  
               
                     (3)
                  
                  
                     Jenħtieġ li l-miżuri restrittivi jiġu estiżi sal-20 ta’ Frar 2022. Jenħtieġ li l-Kunsill iżommhom taħt rieżami kostanti fid-dawl tal-iżviluppi politiċi u dawk fil-qasam tas-sigurtà fiż-Żimbabwe.
                  
               
                     (4)
                  
                  
                     Jenħtieġ li l-entrata għal persuna waħda li mietet titħassar mil-lista ta’ persuni u entitajiet indikati fl-Anness I għad-Deċiżjoni 2011/101/PESK. Jenħtieġ li l-miżuri restrittivi jiġġeddu għal tliet persuni u entità waħda mniżżlin f’ dak l-Anness, u jenħtieġ li jiġu aġġornati l-informazzjoni ta’ identifikazzjoni u r-raġunijiet għall-indikazzjoni għal żewġ persuni stabbiliti f’dak l-Anness. Jenħtieġ li s-sospensjoni tal-miżuri restrittivi tiġġedded għal tliet persuni elenkati fl-Anness II għal dik id-Deċiżjoni u jenħtieġ li persuna waħda li mietet titħassar mill-Anness II għal dik id-Deċiżjoni.
                  
               
                     (5)
                  
                  
                     Għalhekk jenħtieġ li d-Deċiżjoni 2011/101/PESK tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni 2011/101/PESK hija emendata kif ġej:
            
                        (1)
                     
                     
                        l-Artikolu 10 huwa sostitwit b’dan li ġej:
                        
                           “Artikolu 10
                           
                              1.   Din id-Deċiżjoni għandha tidħol fis-seħħ fid-data tal-adozzjoni tagħha.
                           
                           
                              2.   Din id-Deċiżjoni għandha tapplika sal-20 ta’ Frar 2022.
                           
                           
                              3.   Il-miżuri msemmija fl-Artikolu 4(1) u l-Artikolu 5(1) u (2), sa fejn japplikaw għall-persuni elenkati fl-Anness II, għandhom jiġu sospiżi sal-20 ta’ Frar 2022.
                           
                           
                              4.   Din id-Deċiżjoni għandha tinżamm taħt rieżami kostanti u għandha tiġġedded, jew tiġi emendata kif adatt, jekk il-Kunsill iqis li l-objettivi tagħha ma ntlaħqux.”;
                           
                        
                     
                  
                        (2)
                     
                     
                        l-Anness I huwa sostitwit bl-Anness I għal din id-Deċiżjoni;
                     
                  
                        (3)
                     
                     
                        L-Anness II huwa emendat kif stabbilit fl-Anness II għal din id-Deċiżjoni.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-18 ta’ Frar 2021.
            
               
                  Għall-Kunsill
               
               
                  Il-President
               
               A. P. ZACARIAS
            
         
         
            (1)  Id-Deċiżjoni tal-Kunsill 2011/101/PESK tal-15 ta’ Frar 2011 dwar miżuri restrittivi kontra ż-Żimbabwe (ĠU L 42, 16.2.2011, p. 6).
      
      
         
            ANNESS I
            PERSUNI U ENTITAJIET IMSEMMIJIN FL-ARTIKOLI 4 U 5
            I.   Persuni
            
                         
                     
                     
                        Isem (u psewdonimi)
                     
                     
                        Informazzjoni ta’ identifikazzjoni
                     
                     
                        Raġunijiet għall-indikazzjoni
                     
                  
                        2.
                     
                     
                        MUGABE, Grace
                     
                     
                        Imwielda fit-23.7.1965
                        Passaport AD001159
                        ID 63-646650Q70
                     
                     
                        Eks Segretarja tal-Lega tan-nisa ta’ ZANU-PF (Zimbabwe African National Union – Patriotic Front), involuta f’attivitajiet li jimminaw serjament id-demokrazija, ir-rispett għad-drittijiet tal-bniedem u l-istat tad-dritt. Ħadet taħt idejha l-Iron Mask Estate fl-2002; allegata li tikseb b’mod illeċitu profitti kbar mit-tħaffir għad-djamanti.
                     
                  
                        5.
                     
                     
                        CHIWENGA, Constantine
                     
                     
                        Viċi President
                        Eks Kmandant tal-Forzi ta’ Difiża taż-Żimbabwe, Ġeneral irtirat, imwieled fil-25.8.1956
                        Passaport AD000263
                        ID 63-327568M80
                     
                     
                        Viċi President u eks Kmandant tal-Forzi ta’ Difiża taż-Żimbabwe. Membru tal-Kmand Operattiv Konġunt u kompliċi fil-formazzjoni jew id-direzzjoni tal-politika repressiva tal-istat. Uża l-armata għall-akkwisti ta’ azjendi agrikoli. Matul l-elezzjonijiet tal-2008 kien arkitett prinċipali tal-vjolenza assoċjata mal-proċess tal-ballottaġġ Presidenzjali.
                     
                  
                        7.
                     
                     
                        SIBANDA, Phillip Valerio (magħruf ukoll bħala Valentine)
                     
                     
                        Kmandant tal-Forzi ta’ Difiża taż-Żimbabwe
                        Eks Kmandant tal-Armata Nazzjonali taż-Żimbabwe, Ġeneral, imwieled fil-25.8.1956 jew l-24.12.1954
                        ID 63-357671H26
                     
                     
                        Kmandant tal-Forzi ta’ Difiża taż-Żimbabwe u eks Kmandant tal-Armata Nazzjonali taż-Żimbabwe. Membru anzjan tal-armata b’rabtiet mal-Gvern u kompliċi fil-formazzjoni jew id-direzzjoni tal-politika oppressiva tal-istat.
                     
                  II.   Entitajiet
            
                         
                     
                     
                        Isem
                     
                     
                        Informazzjoni ta’ identifikazzjoni
                     
                     
                        Raġunijiet għall-indikazzjoni
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe.
                     
                     
                        Assoċjata mal-Ministeru għad-Difiża u mal-fazzjoni tal-Gvern ta’ ZANU-PF.
                     
                  
      
      
         
            ANNESS II
            Fl-Anness II għad-Deċiżjoni 2011/101/PESK, titħassar l-entrata li tikkonċerna lill-persuna li ġejja:
            
                        “4.
                     
                     
                        Shiri, Perence (magħruf ukoll bħala Bigboy) Samson Chikerema”.